CELEX: 31976R1503
Language: el
Date: 1976-06-21 00:00:00
Title: Κανονισμός (ΕΟΚ) αριθ. 1503/76 του Συμβουλίου, της 21ης Ιουνίου 1976, περί της συνάψεως της εμπορικής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν

Avis juridique important

|

31976R1503

Κανονισμός (ΕΟΚ) αριθ. 1503/76 του Συμβουλίου, της 21ης Ιουνίου 1976, περί της συνάψεως της εμπορικής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν  

Επίσημη Εφημερίδα αριθ. L 168 της 28/06/1976 σ. 0001 - 0001 Φινλανδική ειδική έκδοση: Κεφάλαιο 11 τόμος 3 σ. 0010  Ελληνική ειδική έκδοση: Κεφάλαιο 11 τόμος 8 σ. 0094  Σουηδική ειδική έκδοση: Κεφάλαιο 11 τόμος 3 σ. 0010  Ισπανική ειδική έκδοση: Κεφάλαιο 11 τόμος 6 σ. 0123  Πορτογαλική ειδική έκδοση : Κεφάλαιο 11 τόμος 6 σ. 0123 

ΚΑΝΟΝΙΣΜΟΣ (ΕΟΚ) αριθ. 1503/76 ΤΟΥ ΣΥΜΒΟΥΛΙΟΥ της 21ης Ιουνίου 1976 περί της συνάψεως της εμπορικής συνεργασίας μεταξύ της Ευρωπαϊκής Οικονομικής Κοινότητος και της Ισλαμικής Δημοκρατίας του ΠακιστάνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη ιδρύσεως της Ευρωπαϊκής Οικονομικής Κοινότητος, και ιδίως τα άρθρα 113 και 114,  τη σύσταση της Επιτροπής,  Εκτιμώντας:  ότι πρέπει να συναφθεί η συμφωνία εμπορικής συνεργασίας που διαπραγματεύθηκαν η Κοινότης και η Ισλαμική Δημοκρατία του Πακιστάν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η συμφωνία εμπορικής συνεργασίας μεταξύ της Ευρωπαϊκής Οικονομικής Κοινότητος και της Ισλαμικής Δημοκρατίας του Πακιστάν της οποίας το κείμενο προσαρτάται στον παρόντα κανονισμό, συνάπτεται εξ ονόματος της Κοινότητος.   Άρθρο 2  Ο Πρόεδρος του Συμβουλίου κοινοποιεί στο άλλο συμβαλλόμενο μέρος κατ' εφαρμογή του άρθρου 15 της συμφωνίας, την εκπλήρωση, όσον αφορά την Κοινότητα, των αναγκαίων διαδικασιών για τη θέση σε ισχύ της συμφωνίας(1).   Άρθρο 3  Στους κόλπους της Μικτής Επιτροπής που προβλέπεται στο άρθρο 8 της συμφωνίας, η Κοινότης εκπροσωπείται από την Επιτροπή των Ευρωπαϊκών Κοινοτήτων, επικουρούμενη από τους αντιπροσώπους των Κρατών μελών.   Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, την 21η Ιουνίου 1976.  Για το Συμβούλιο Ο Πρόεδρος J. HAMILIUS  (1) Η ανταλλαγή των εγγράφων κοινοποιήσεως της εκπληρώσεως των αναγκαίων διαδικασιών για τη θέση σε ισχύ της συμφωνίας εμπορικής συνεργασίας μεταξύ της Ευρωπαϊκής Οικονομικής Κοινότητος και της Ισλαμικής Δημοκρατίας του Πακιστάν που υπεγράφη  στις Βρυξέλλες την 1η Ιουνίου 1976, έλαβε χώρα την 25η Ιουνίου 1976 στις Βρυξέλλες και η συμφωνία τίθεται σε ισχύ, σύμφωνα με το άρθρο 15, την 1η Ιουλίου 1976.